Viborger Samler, 1848-04-18
Jndenlandske Efterretninger. General Wedell, der fører det venstre Flankecorps, har - hedder det i et til Fædrelandet, meddeelt Brev fra Gottorp Slot, dat. den 11te April – gjort et Streiftog mod Vest og langs med Hederne, men er nu stødt til Hovedqvarteret. Efter Krigsministerens Befaling er Overcommanden over samtlige Tropper i Slesvig overdraget til General Hedemann, og Tropperne ere, efter Dagsbefalingen, beordrede til imorgen tidlig at være kampfærdige og forsynede med Ammunition. Desuden er Byen Slesvig mod Syd og Vest garderet ved Forposter, saaat det seer ud til, at man ikke ganske troer paa Freden. Og det er tilvisse ikke uden Grund. "Man wittert eine andere Luft hier." Gaderne ere tomme, alle Honoratiores og de mere velhavende Folk have forladt Byen; nogle faa Damer af den finere Klasse, som jeg til forskjellige Tider har mødt paa Gaden, vare Alle klædte i Sorg, jeg veed ikke, om det skal betyde Milano in lutto, eller maaskee skal referere sig til Hofsorgen; dog er jeg tilbøieligere til at antage det Første end det Sidste. Af alle Byens Embedsmænd og Authoriteter ere kun Borgemester, Etatsraad Jessen, med 2 Senatorer blevne tilbage. Amtmanden, Kammerherre Liliencron, absenterede sig imorges. Byen bliver ogsaa behandlet som den fortjener; thi samtlige Tropper blive, efter Generalmajor Hedemanns Befaling, forpleiede paa Communens Bekostning, og Slottet Gottorp, hvorfra Prindsen for et Par Dage siden er rømmet, har maattet afgive Qvarteer for Generalstaben og en heel Liniebataillon. Vi boe her i delige store Sale betrukne med gobelinske Tapeter, og Localet for de erfarne Mænd, der her skulde samles, er taget i Beslag af Jntendanturen. Forresten har Prindsen været saa forsigtig at føre Alting med sig." En skrækkelig Dag ligger bag os - hedder det i aflensborger Tidende" af 10de De. Var den uundgaaelig? Den kunde ubetinget være undgaaet. Det være os tilladt, offentlig at udtale vor Overbeviisning, hvilket vi, omgivne af 67,000 fjendtlige Bajonetter, ikke kunde, fordi man fra alle Sider passede paa os. Hvis Magistraten paa første Efterretning om det udbredte Oprør havde sendt det i Havnen liggende seilfærdige Dampskib Caroline Amalie til Kjøbenhavn og bedet Kongen om Hielp, saa vilde denne ikke være udebleven, og Flensborg, ikke bleven Samlingsstedet for fjendtlige Tropper. Stedet derfor fik vor Stad Udseende af at være utro denne Skændsel falder tilbage paa nogle Medlemmer af Magistraten, der tvang deres Colleger til at anerkjende den saakaldte provisoriske Regjering, og efter Foregivende har dette Forræderi erholdt en Stemmeenhed. Uden et saadant Skridt, hvorom Borgerskabet ikke er blevet spurgt, der fremstillede Slesvigs vigtigste By som frafalden, vilde høist sandsynlig den moralske Indflydelse paa Landet ikke være udebleven, hvis man havde forkastet den saakaldte provisoriske Regjering. Flensborgs tilsyneladende Frafald har bidraget meget til at forstærke den Skuffelse, hvorved man holdt Folket bundet; Tilkjendegivelsen af Stadens sande Stemning vilde have holdt mange Forblindede borte fra det fordærvelige Tog og befriet dem for Døden, Ny har Magistraten anbefalet Staden til Kongens Naade, et i alt Fald overflødigt Skridt; thi Staden har ikke forspildt vor Konges Naade; den er ikke ansvarlig for enkelte Embedsmænds Forræderi."